APSTIPRINĀTI

ar Madonas novada pašvaldības domes 28.02.2019. lēmumu Nr.61

(protokols Nr.3, 17.p)

**Madonas novada pašvaldības kustamās mantas - transportlīdzekļa**

**IZSOLES NOTEIKUMI**

**2019.gada 28.februārī**

**1. Vispārīgie noteikumi**

* 1. Madonas novada pašvaldības kustamās mantas – transportlīdzekļa izsoles noteikumi (turpmāk tekstā – Noteikumi) nosaka kārtību, kādā notiek Madonas novada pašvaldībai piederošās kustamās mantas atsavināšana – pārdošana.
  2. Izsole notiek, ievērojot Publiskas personas mantas atsavināšanas likumu un Madonas novada pašvaldības domes lēmumus.
  3. Noteikumu mērķis ir nodrošināt izsoles dalībniekiem atklātu un vienādu iespēju īpašuma tiesību iegūšanai uz Madonas novada pašvaldībai piederošajiem transportlīdzekļiem, kā arī nodrošināt pretendentu izvēles procesa caurspīdīgumu, nodrošinot „iespējami augstāku cenu” likuma „Par valsts un pašvaldību finanšu līdzekļu un mantas izšķērdēšanas novēršanu” izpratnē.
  4. Izsoles rīkotājs ir Madonas novada pašvaldības īpašuma privatizācijas, atsavināšanas un izmantošanas izsoles komisija. Ar Izsoles noteikumiem var iepazīties interneta vietnēs [www.madona.lv](http://www.madona.lv), Madonas novada pašvaldības administrācijas telpās (Saieta laukums 1, Madona) darba laikā ( pirmdien – no plkst.8.00 līdz 18.00, otrdien, trešdien, ceturtdien – no plkst.8.00-17.00, piektdien – no plkst.8.00-16.00).
  5. Izsole notiks Madonas novada pašvaldības telpās Saieta laukumā Nr.1, Madonā 1.stāva zālē **2019.gada 1.aprīlī plkst.10.00.** Informācija par izsoles datumu un laiku ievietojama Madonas novada pašvaldības interneta vietnē [www.madona.lv](http://www.madona.lv), publicējama vietējā laikrakstā un paziņojums par izsoli izliekams pie Madonas novada pašvaldības informācijas stendiem.
  6. Izsoles veids – mutiska atklāta izsole ar augšupejošu soli.
  7. Izsolē piedāvātā transportlīdzekļa sākotnējā cena un izsoles solis (minimālā summa, par kādu izsoles laikā tiek paaugstināta nosacītā sākotnējā cena)

|  |  |  |  |  |
| --- | --- | --- | --- | --- |
| **Nr.** | **Nosaukums** | **Sākotnēja cena (EUR)** | **Izsoles solis**  **(EUR)** | **Nodrošinājuma**  **nauda (EUR)** |
| 1. | FIAT DUCATO | **600,00** | **30,00** | **60,00** |

* 1. Transportlīdzekļa pārdošanas cenā pievienotās vērtības nodoklis ir iekļauts.
  2. Nodrošinājuma nauda jāieskaita Madonas novada pašvaldības norēķinu kontā LV37UNLA0030900130116, A/S “SEB banka” vai jāiemaksā administrācijas kasē Saieta laukumā 1, Madona. Nodrošinājums uzskatāms par iesniegtu, ja attiecīgā naudas summa uz pieteikuma iesniegšanas brīdi ir ieskaitīta norādītajā norēķinu kontā.

1. **Izsolē nodotā transportlīdzekļa raksturojums**
   1. **Vieglais plašlietojuma transportlīdzeklis FIAT DUCATO**

|  |  |
| --- | --- |
| Reģistrācijas datums | **21.01.2004.** |
| Rūpnīcas numurs (VIN) | **ZFA24400007347745** |
| Valsts reģistrācijas numurs | **JJ3318** |
| Degviela | **dīzeļdegviela** |
| Motora tilpums (cm3**)** | **2286** |
| Krāsa | **Gaiši pelēka** |
| Nobraukums (km) | 421815 |
| Reģistrācijas apliecības numurs | **AF2529532** |
| Tehniskā apskate | **Līdz 08.02.2019.** |
| Vērtības korekcija | **Vāja** |

Transportlīdzekli var apskatīt darba dienās, iepriekš piezvanot un vienojoties par apskates laiku ar pagasta pārvaldes vadītāju Andreju Piekalnu pa tālruni 26562846.

1. **Izsoles priekšnoteikumi**
   1. Izsoles dalībnieku reģistrācija tiek uzsākta pēc paziņojuma par izsoli publicēšanas [www.madona.lv](http://www.madona.lv) mājas lapā.
   2. Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt īpašuma tiesības uz transportlīdzekļiem un ir izpildījusi šajos noteikumos paredzētos priekšnoteikumus noteiktajā termiņā.
   3. Lai persona varētu reģistrēties par izsoles dalībnieku, tai iepriekš jāsamaksā izsoles noteikumos paredzētā nodrošinājuma nauda.
   4. Personām, kuri vēlas reģistrēties, jāiesniedz sekojoši dokumenti:
      1. Fiziskām personām, uzrādot personu apliecinošu dokumentu:
         1. dokumentu par nodrošinājuma naudas samaksu;
         2. pieteikumu (1.pielikums), kurā norādīts vārds, uzvārds, personas kods, deklarētās dzīvesvietas adrese un konkrētais transportlīdzeklis vai transportlīdzekļi, kuru izsoles procesā piedalīsies.
      2. Juridiskām personām, pārstāvim uzrādot personu apliecinošu dokumentu un iesniedzamo dokumentu oriģinālus:
         1. pārstāvim – pilnvara (oriģināls);
         2. juridiskas personas lēmums par transportlīdzekļa iegādi izsolē;
         3. dokumentu par nodrošinājuma naudas samaksu;
         4. pieteikumu (1.pielikums), kurā norādīts juridiskās personas nosaukums, juridiskā adrese, reģistrācijas numurs un konkrētais transportlīdzeklis vai transportlīdzekļi, kuru izsoles procesā piedalīsies.
   5. Ja persona ir izpildījusi šo noteikumu 3.2.-3.4.punktu un apakšpunktu noteikumus, tā tiek reģistrēta izsoles dalībnieku reģistrācijas sarakstā, kurā ieraksta šādas ziņas:
      1. dalībnieka kārtas numurs;
      2. fiziskai personai – vārdu, uzvārdu, personas kodu, pases datus, dzīvesvietas adresi;
      3. juridiskai personai – nosaukumu, reģistrācijas numuru, juridisko adresi.
   6. Izsoles dalībniekus reģistrē Madonas novada pašvaldībā, Saieta laukumā 1, Madonā, Madonas novads, Klientu apkalpošanas zālē līdz **2019.gada 29.martam plkst.16.00.** Reģistrācijas laiks - darba dienās (pirmdien – no plkst.8.00 līdz 18.00, otrdien, trešdien, ceturtdien – no plkst.8.00-17.00, piektdien – no plkst.8.00-16.00).
   7. Persona netiek reģistrēta:
      1. ja vēl nav iestājies vai ir jau beidzies termiņš dalībnieku reģistrācijai;
      2. ja nav iesniegti 3.4.punkta apakšpunktos minētie dokumenti.
   8. Izsoles komisija nav tiesīga līdz izsoles sākumam iepazīstināt fiziskās personas un juridiskās personas ar ziņām par izsoles dalībniekiem.
2. **Izsoles norise**
   1. Izsoles gaita tiek protokolēta. Izsoles protokolā atspoguļo visas komisijas priekšsēdētāja (vadītājs) un izsoles dalībnieku darbības izsoles gaitā. Protokolu paraksta visi komisijas locekļi.
   2. Par katru izsolāmo transportlīdzekli notiek atsevišķs izsoles process.
   3. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens Dalībnieks vai viņa pilnvarota persona. Dalībnieki pirms izsoles sākšanas tiek iepazīstināti ar izsoles noteikumiem, ko apliecina ar saviem parakstiem dalībnieku sarakstā un uz izsoles noteikumiem.
   4. Ja noteiktajā laikā uz izsoli ierodas vismaz 1 (viens) dalībnieks, izsoles vadītājs paziņo par izsoles uzsākšanu.
   5. Izsolē starp izsoles dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
   6. Izsoles gaita:
      1. Izsoles dalībniekam izsniedz kartīti ar numuru, kas atbilst izsoles dalībnieku reģistrā ierakstītajam kārtas numuram.
      2. Pirms izsoles sākšanās izsoles dalībnieki uz izsoles noteikumiem un dalībnieku reģistrā ar parakstu apliecina, ka ir iepazinušies ar izsoles noteikumiem.
      3. Izsoli vada izsoles komisijas priekšsēdētājs.
      4. Komisijas vadītājs, atklājot izsoli, iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības, ja šāds dokuments nav iesniegts komisijai iepriekš. Izsoles komisija izsoles gaitā izsoles protokolā atzīmē katra izsoles dalībnieka piedāvāto maksu, turpinot maksas atzīmēšanu, kamēr to paaugstina. Atsakoties no tālākas solīšanas, katrs dalībnieks ar parakstu izsoles protokolā apstiprina savu pēdējo solīto maksu.
      5. Izsoles komisijas vadītājs īsi raksturo izsolāmo transportlīdzekli, paziņo izsoles sākotnējo maksu, kā arī izsoles soli – par kādu sākotnējā maksa tiek paaugstināta ar katru nākamo solījumu.
      6. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto maksu. Piedāvātās izsoles maksas pieaugums nedrīkst būt mazāks par izsoles soli, arī gadījumā, ja izsolē piedalās 1 (viens) izsoles dalībnieks.
      7. Ja neviens no dalībniekiem vairs augstāku maksu nepiedāvā, izsoles vadītājs trīs reizes atkārto pēdējo augstāko maksu un fiksē to ar vārdu “Pārdots”. Tas nozīmē, ka transportlīdzeklis ir pārdots personai, kas solījusi pēdējo augstāko maksu. Izsoles dalībnieka, kuram pārdots transportlīdzeklis, reģistrācijas dati un solītā cena tiek ierakstīti izsoles protokolā.
      8. Dalībnieks, kurš pēdējais piedāvājis augstāko maksu, pēc nosolīšanas nekavējoties ar parakstu protokolā apliecina tajā norādītās maksas atbilstību nosolītajai.
      9. Izsoles dalībnieks, kurš ir nosolījis attiecīgo izsoles objektu, bet atsakās parakstīties protokolā, atsakās arī no nosolītā transportlīdzekļa. Tiesības pirkt transportlīdzekli iegūst nākamais solītājs, kurš nosolījis lielāko maksu.
      10. Izsoles organizētājs pieņem lēmumu no izsoles dalībnieku saraksta svītrot izsoles dalībnieku, kurš atteicies no nosolītā transportlīdzekļa, un viņam netiek atmaksāta nodrošinājuma nauda.
      11. Dalībniekiem, kuri nav nosolījuši izsoles transportlīdzekli, piecu darbdienu laikā pēc izsoles tiek atmaksāta nodrošinājuma nauda.
3. **Izsoles rezultātu apstiprināšana**
   1. Izsoles protokolu sastāda vienā eksemplārā. Nosolītājam tiek izsniegta izsoles protokola apliecināta kopija.
   2. Izsoles komisija ne vēlāk kā divu darba dienu laikā pēc izsoles paraksta un apstiprina izsoles protokolu.
   3. Piedāvātā augstākā maksa jāsamaksā par nosolīto Objektu divu nedēļu laikā no izsoles norises dienas. Iemaksātā nodrošinājuma summa tiek ieskaitīta pirkuma summā.
   4. Nokavējot noteikto samaksas termiņu, nosolītājs zaudē samaksāto nodrošinājumu, bet mantas atsavināšana turpināma Publiskas personas mantas atsavināšanas likuma [32.pantā](https://likumi.lv/ta/id/68490#p32) noteiktajā kārtībā.
   5. Madonas novada pašvaldības domes priekšsēdētājs izsoles rezultātus apstiprina ne vēlāk kā 10 dienu laikā pēc 5.3.punktā paredzēto maksājumu nokārtošanas.
   6. Pēc izsoles rezultātu apstiprināšanas izsoles komisija informē nosolītāju par transportlīdzekļa pirkuma līguma slēgšanu. Nosolītājs septiņu dienu laikā pēc izsoles rezultātu apstiprināšanas paraksta pirkuma līgumu.
4. **Nobeiguma noteikumi**
   1. Izsole atzīstama par nenotikušu, ja:
      1. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
      2. noteiktajos termiņos nav reģistrējies neviens izsoles dalībnieks;
      3. noteiktajā laikā ir reģistrējušies vismaz 1 (viens) dalībnieks, bet uz izsoli neviens neierodas,
      4. neviens dalībnieks nav pārsolījis izsoles sākumcenu.
   2. Lēmumu par izsoles atzīšanu par nenotikušu pieņem izsoles komisija.
   3. Izsoles dalībniekiem ir tiesības iesniegt sūdzību Madonas novada domei par komisijas veiktajām darbībām 5 (piecu) dienu laikā no izsoles dienas.
   4. Noteikumiem ir sekojoši pielikumi, kas ir Noteikumu neatņemama sastāvdaļa:

Pielikumā:

1. Pieteikums Objekta izsolei uz 1 lp.;
2. Dalībnieku reģistrācijas saraksts uz 1 lp.;

Pielikums Nr.1

Madonas novada pašvaldības kustamās mantas -

transportlīdzekļa izsoles noteikumiem

**Madonas novada pašvaldībai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskai personai -vārds, uzvārds; juridiskai personai – nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods; reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālrunis)

PIETEIKUMS

Madonas novada pašvaldības transportlīdzekļu izsolei

Vēlos pieteikties uz transportlīdzekļa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atklātu mutisku izsoli ar augšupejošu soli.

Pievienotie dokumenti:

* nodrošinājuma naudas iemaksas apliecinošs dokuments;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019.gada \_\_. \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

araksts; paraksta atšifrējums)

Pielikums Nr.2

Madonas novada pašvaldības kustamās mantas -

transportlīdzekļa izsoles noteikumiem

**Izsoles dalībnieku reģistrācijas saraksts**

|  |  |  |  |  |
| --- | --- | --- | --- | --- |
| **Nr. p.k.**  **(Kārtas Nr.)** | **Izsoles dalībnieks**  **(vārds, uzvārds/**  **nosaukums)** | **Pers. kods, pases dati/**  **reģ. Nr.** | **Adrese, tālrunis** | **Apliecinājums**  (Dalībnieks paraksta pirms izsoles sākuma) |
| 1. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “1”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 2. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “2”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 3. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “3”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |